Il-Prim Ministru ta' New Zealand Jacinda Ardern ħassret it-tieġ tagħħa minħabba r-restrizzjonijet ġodda li għamlu fil-pajjiż. Il-Prim Ministru qalet li l-varjant tal-Omicron, daħal fi New Zealand u qiegħed jinfirex fil-komunità. Ardern spjegat li l-każijiet mistennija jilħqu l-1,000 kuljum, u saħqet li l-pajjiż se jipprova jnaqqas it-tixrid tal-Omicron. New Zealand ma kienx rrapporta l-varjant tal-Omicron. It-tieġ tal-Prim Ministru kien se jsir fil-ġimgħat li ġejjin. Meta mistoqsija dwar il-kanċellazzjoni tat-tieġ tagħha, Ardern qalet li hi mhix differenti u li eluf ta' persuni oħra kellhom impatt akbar minħabba l-pandemija. Ardern ħeġġet ukoll lin-nies biex jieħdu t-tielet doża. New Zealand għandha livell għoli ta' tilqim fost l-adulti, b' 93% għandhom żewġ dożi tal-vaċċin. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61ee422eb8a40_rand.td-a-rec-img{text-align:left}.td_uid_3_61ee422eb8a40_rand.td-a-rec-img img{margin:0 auto 0 0}